Mario Jung

De Mario Jung, gebuer de 4. Oktober 1954 an der Stad Lëtzebuerg, ass e lëtzebuergesche Blues-Museker, -Gittarist a -Sänger, deen zu Esch-Uelzecht lieft.Quell: D'Infoen an dësem Artikel stame vun engem Depliant iwwer de Museker Mario Jung.

De Mario Jung huet 1977 seng éischt Gittarscourse beim Mil Garofalo suivéiert a mat him zesummen d'Grupp X-I-TIT gegrënnt. Zesummen si se du sechs Méint laang op London liewe gaangen an der Hoffnung, eng erfollegräich musikalesch Karriär unzegoen, ouni awer den Duerchbroch ze packen.

Zeréck zu Lëtzebuerg huet de Mario Jung verschidde Museksgruppe matgegrënnt: Streetlife (zesumme mam Claude Bintz), Boys met Girls, Surrender.

Den éischte Kontakt mam Blues krut de Mario Jung am Kader vun der Formatioun Laymann's Law. Do huet de Mario Jung un der Filmmusek fir dem Andy Bausch säi Back in Trouble matgeschafft, ënner anerem zesumme mam Thierry van Werveke a mam Guy Schmit.Cf. d'Lidd Oak Coat Brown Suitcase mam Thierry van Werveke & Layman's Law op Youtube.

Vun 2006 bis 2019 war de Mario Jung Gittarist vun der lëtzebuergescher Bluesgrupp The Heritage Blues Company.

De Mario Jung war als Gittarist zäitweileg och an der Danzmusekszeen (d'Stop's, Skyline, Celebration, Reflex) a bei Countrygruppen aktiv (Nickel Coin, Kantri Klapp).

Um Spaweck
 Homepage vun The Heritage Blues Company

Kategorie:Gebuer 1954
Kategorie:Lëtzebuergesch Bluesmuseker
Kategorie:Lëtzebuergesch Gittaristen
Kategorie:Lëtzebuergesch Sänger